**Dato :** 6. juni 2018  
**Sagsnr. :** 400. 143-45 LFA/lsn

**M Ø D E R E F E R A T**

Vedr. bestyrelsesmøde i Ejerforeningen Nordstrand

**Mødetid: Onsdag, den 6. juni 2018 kl. 10.00**

**Mødested: Gildesalen på Nordstrand**

**Mødedeltagere: Lars Fogh-Andersen**

**Henrik Carlsen**

**Else Jepsen  
Ingelise Hansen   
Tommy Hansen  
Tom Pedersen**

**Afbud: Ingen.**

**Referent: Lars Fogh-Andersen**

**- o – o – o – o – o – o – o -**

**01. Toms kvarter, herunder MobilePay:**

En genganger i bestyrelsessammenhæng blev på ny drøftet – nøgleplan og låsesystem. Lars Fogh-Andersen oplyste, at det efter hans opfattelse ikke giver nogen mening at oprette en egentlig nøgleplan på nuværende tidspunkt, idet låsesystemet har en sådan alder, at sikkerhedsniveauet er reduceret i forhold til et nyt system.

Der er givetvis gennem årene forsvundet nøgler, men så længe der ikke er tegn på uretmæssig benyttelse af nøgler, kører vi videre med det eksisterende låsesystem. Opstår der efterfølgende problemer, må spørgs-målet tages op til ny behandling.

Der har været problemer med ”tisseri” på fællesarealer. Problemet skulle være reduceret/ophørt efter påtale. Offentlig vandladning er selvsagt helt uacceptabel.

Tom nævnte i relation til renoveringsplanerne, at der fortsat er problemer i mindre omfang med kondensdryp i nogle af opgangene. Vurderingen er, at der er tale om en konstruktiv fejl, som vi fortsat må leve med.

Der etableres en printerløsning så Tom har mulighed for at printe fra sin telefon(Ingelise).

MobilePay løsningen forventes at være klar til brug ved køb af vaskekort i løbet af kortere tid. Der har været forskellige formelle problemer i den forbindelse.

**02. Sommerferieafløser:**

Der er fundet en sommerferieafløser, der varetager de nødvendige arbejdsopgaver i Toms ferie. Den pågældende aflønnes på timebasis.

**03. Tørrestativ:**

Bestyrelsen har modtaget et forslag om opsætning af et tørrestativ ud for sydgavlen ved indkørslen til foreningens område.

Forslaget blev vel modtaget og tørrestiv vil snarest blive etableret.

**04. Godkendelse af referater og underskrivelse af korrigeret regnskab for 2017:**

Referater fra tidligere bestyrelsesmøder blev underskrevet, mens korrigeret regnskab for 2017 fortsat ikke kan underskrives, idet der stadig er forhold, der mangler at blive belyst.

**05. Status indfrielse af fælleslån:**

Administrator oplyste, at fælleslånet er indfriet og at alle ejerbetalinger er indgået stort set problemfrit.

**06. Renovering af opgange:**

Formanden har været i dialog med tilbudsgiver med henblik på at få et egentligt fastpristilbud på bordet.

Tæppeprøve blev forevist.

**07. Revision af vedtægter/bestyrelsens holdning hertil:**

Opgaven er allerede uddelegeret til Else og Ingelise, der arbejder på oplæg til nødvendige justeringer.

Når oplægget foreligger, vil oplægget blive drøftet med administrator. Forventningen er, at et oplæg til revision af vedtægter vil være klart i god tid før den ordinære generalforsamling i 2019.

**07. Eventuelt:**

1. Opfølgning af revisorskifte, indlæsning af kontoplan, åbningsposter fra Spar Nord Boligs kontoplan til ejerforeningens kontoplan:

Administrator redegjorde for status og for de udfordringer, der har været i forbindelse med revisorskiftet og administrators fornyede overtagelse af administrationsopgaven.

1. Selvrisiko - skade i forbindelse med udlejning af gildesal:

I forbindelse med udlejning af gildesalen er der opstået en vandskade, som lejer ikke ønsker at betale for, idet der hævdes, at der var tale om et problem, der forelå allerede ved overtagelsen af det lejede. Administrator tager en fornyet drøftelse med lejer herom.

1. Diverse nøgler. Se ovenfor.
2. Bestyrelsen bemyndigede Tom til at rette henvendelse til et andet tømrerfirma end det sædvanligt anvendte, hvis responstid p.t. er alt for lang.

**08. Næste bestyrelsesmøde:**

Tidspunkt for næste bestyrelsesmødeer den 1. august 2018 i Gildesalen.

Som referent:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Lars Fogh-Andersen